पाएं अपने शहर की ताज़ा ख़बरें और फ्री ई-पेपरडाउनलोड करें
रेमडेसिविर इंजेक्शन के इस्तेमाल के बाद उसकी खाली शीशी को नष्ट करने की सलाह सभी जिलों को दी गई है। इसे लेकर आयुक्त स्वास्थ्य ने कलेक्टर को निर्देश भी दिए हैं। ऐसा इंदौर सहित कुछ शहरों में नकली रेमडेसिविर इंजेक्शन बरामद होनेे के बाद किया जा रहा है। सरकार को आशंका है कि यदि इंजेक्शन की खाली शीशी खुले में फैंकी गईं तो शरारती तत्व इनका उपयोग नकली इंजेक्शन बनाने में कर सकते हैं।
दूसरी तरफ ग्वालियर में रेमडेसिविर इंजेक्शन के वितरण से जुड़े नोडल अधिकारी ने कलेक्टर ने उन्हें इस काम से मुक्त करने का आग्रह किया है। उनका कहना है कि वर्तमान व्यवस्था में न तो उन्हें कोई जानकारी दी जा रही है न रिपोर्ट उनके हस्ताक्षर से जारी करायी जा रही है। सारा काम पहले से काम संभाल रहे दो अधिकारी ही देख रहे हैं। रविवार को कलेक्टर कौशलेंद्र विक्रम सिंह अपने सभी अधिकारियों को भी सूचना भेजी। इसमें कहा गया कि यदि उनको या परिवार के किसी सदस्य को रेमडेसिविर इंजेक्शन की जरूरत हो तो वह वितरण व्यवस्था से जुड़े अधिकारियों से संपर्क करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn